เขียนย่อหน้าเกี่ยวกับ 8 ไอเดียสินค้าออนไลน์
ใครที่ยังคิดไม่ออกว่า จะเอาสินค้าอะไรไปขายของออนไลน์ เรามี 8 ไอเดียสินค้าออนไลน์ มาฝากกันค่ะ ซึ่ง 8 ไอเดียสินค้าออนไลน์ ประกอบด้วย เสื้อผ้าแฟชั่น, เครื่องสำอางและครีมบำรุงผิว, อาหารเสริมและสินค้าเกี่ยวกับสุขภาพ, สินค้า DIY หรือสินค้าแฮนด์เมด, สินค้า IT หรือ Gadget, สินค้าเครื่องยนต์, สินค้าเฟอร์นิเจอร์และอุปกรณ์ภายในบ้าน และของเล่นเด็ก

บทเรียนจากย่อหน้านี้

การเลือกสินค้ามาขายในร้านค้าออนไลน์นั้นเป็นเรื่องที่ค่อนข้างท้าทายและถือว่ายากอยู่เหมือนกัน แต่รู้ไหมว่า เพียงแค่เลือกขายสินค้าที่มีกลุ่มลูกค้าไม่กว้างมากและการแข่งขันไม่สูงมากเกินไป ก็สามารถยืนหนึ่งในวงการขายของออนไลน์ได้แล้ว และมี 8 ไอเดียสินค้าออนไลน์มาแนะนำสำหรับคนที่กำลังตัดสินใจเลือกของมาขาย ดังนี้ :-


1. เสื้อผ้าแฟชั่น
จากการศึกษาของสินค้าออนไลน์ขายดี 5 อันดับต้น ๆ พบว่า เสื้อผ้าแฟชั่นคือสินค้าขายดีอันดับหนึ่ง โดยในปี 2019 ที่ผ่านมามีสัดส่วนยอดขายสูงสุด 24% ซึ่งสินค้าที่ฮอตฮิตติดใจลูกค้ามากที่สุดก็คือ กระเป๋า ชุดชั้นในผู้หญิง และเสื้อผ้าผู้หญิง ดังนั้นลองเลือกลูกค้ากลุ่มเป้าหมายและหาเสื้อผ้าแฟชั่นที่ดูมีเอกลักษณ์มาขายดู รับรองว่าการขายของออนไลน์จะสนุกและมีแนวโน้มที่จะเติบโตแน่นอน


2. เครื่องสำอางและครีมบำรุงผิว
ผู้คนต่างก็ต้องการทำให้ตัวเองดูดีอยู่เสมอและกลุ่มลูกค้าของธุรกิจประเภทนี้ก็ถือว่ามีมากในโลกออนไลน์ ยิ่งเมื่อลูกค้าเห็นดาราหรือคนดังรีวิวเครื่องสำอางหรือครีมบำรุงผิวในโลกออนไลน์แล้ว สินค้าจะยิ่งน่าเชื่อถือในสายตาลูกค้า และทำให้พวกเขาเกิดความรู้สึกอยากซื้อมากยิ่งขึ้น ดังนั้นการขายของออนไลน์ประเภทเครื่องสำอางและครีมบำรุงผิวจึงเป็นอีกหนึ่งทางเลือกที่น่าสนใจ ทั้งนี้อย่าลืมศึกษาข้อมูลและวางแผนให้รอบคอบ รวมถึงหากลยุทธ์การตลาดมาคว้าใจลูกค้ากลุ่มเป้าหมายให้ได้ด้วย


3. อาหารเสริมและสินค้าเกี่ยวกับสุขภาพ
สินค้าออนไลน์ที่จะไม่ทำให้ผิดหวังอีกหนึ่งตัวก็คือ อาหารเสริมและสินค้าเพื่อสุขภาพ เพราะจากเทรนด์อาหารและเครื่องดื่มปี 2020 นั้นจะพบว่า ลูกค้าจะหันมาใส่ใจสุขภาพกันมากขึ้นไปอีก ทำให้สินค้าที่เกี่ยวข้องกับสุขภาพมาแรงและได้รับความนิยมในกลุ่มลูกค้า ซึ่งสินค้าที่น่านำมาขายออนไลน์บนเว็บไซต์หรือขายตามช่องทาง Social Media ได้แก่ อาหารเสริมเพิ่มพลัง, อาหารเสริมลดอาการเจ็บป่วย, อาหารเสริมป้องกันโรค, อาหารเสริมบำรุงผิว หรือแม้กระทั่งสินค้าออร์แกนิคและสินค้าที่สกัดจากธรรมชาติ นอกจากนี้เสื้อผ้าออกกำลังกาย, เครื่องออกกำลังกาย, เครื่องปั่นน้ำผลไม้, อาหารคลีน หรือเวย์โปรตีน ก็ดูจะอยู่ในกระแสและขายดีในโลกออนไลน์เช่นกัน


4. สินค้า DIY หรือสินค้าแฮนด์เมด
 สินค้าที่ต้องใช้ความคิดสร้างสรรค์และต้องละเอียดประณีตอย่างสินค้า DIY หรือสินค้าแฮนด์เมดก็ได้รับความนิยมในตลาดอีคอมเมิร์ซไม่แพ้กัน นั่นก็เพราะว่าสินค้าแนวนี้ดูดี มีเอกลักษณ์ และยังสั่งทำได้ตามใจลูกค้าได้ด้วย โดยสินค้าทำมือที่น่าสนใจและน่าวางขายในเว็บไซต์ออนไลน์ก็ได้แก่ กระเป๋าเย็บมือ, เคสโทรศัพท์มือถือ และสมุดโน๊ตทำมือ เป็นต้น ซึ่งถ้าสร้างแบรนด์ดี ๆ และทำการตลาดเป็น รับรองว่ามียอดขายถล่มทลายจนสต๊อกสินค้าแทบไม่ทัน


5. สินค้า IT หรือ Gadget
สังเกตไหมว่าเว็บไซต์อีคอมเมิร์ซเจ้าดังอย่าง Lazada, Shopee, หรือ Central ต่างก็มีสินค้าไอที อุปกรณ์อิเล็กทรอนิกส์ หรือแกดเจ็ตขายด้วยกันทั้งนั้น เช่น โน๊ตบุ๊ค, มือถือ, แท็บเล็ต, พาวเวอร์แบงค์ หรือแม้กระทั่งกล้อง เพราะสมัยนี้ใคร ๆ ก็ชอบสั่งซื้อของพวกนี้ออนไลน์กันหมดแล้ว แค่หารีวิวตามเว็บต่าง ๆ ประกอบการตัดสินใจก็สั่งซื้อได้เลย เพราะฉะนั้นหากอยากขายของออนไลน์แต่ยังไม่รู้ว่าต้องขายอะไรดี ขอแนะนำสินค้าไอทีเหล่านี้
ทั้งนี้หากอยากลงทุนขายสินค้าไอทีออนไลน์ก็ต้องระวังเรื่องการสต๊อกสินค้าให้ดี เพราะมักจะมีสินค้าค้างสต๊อก หรือสินค้าตกรุ่น เนื่องจากสินค้าที่เกี่ยวข้องกับเทคโนโลยีเป็นอะไรที่มาไวไปไว จะต้องตามเทรนด์ให้เร็วและวางแผนการขายสินค้าอย่างมีประสิทธิภาพ แล้วก็ต้องวางแผนจัดโปรโมชั่นเพื่อเคลียร์สินค้าในสต๊อกออกด้วย ซึ่งระบบ POS หรือโปรแกรมขายหน้าร้านสโตร์ฮับสามารถช่วยจัดการเรื่องนี้ได้แบบบอยู่หมัด


6. สินค้าเครื่องยนต์
เนื่องจากมีคนรักและชอบตกแต่งรถยนต์กับรถจักรยานยนต์เป็นจำนวนมาก เลยทำให้ธุรกิจออนไลน์ประเภทนี้ยังได้รับความสนใจและทำยอดขายให้กับผู้ขายได้เป็นอย่างดี เพราะฉะนั้นหากรักและสนใจในเรื่องของเครื่องยนต์อยู่แล้ว ทำไมไม่หันมาขายของออนไลน์ประเภทนี้กันล่ะ ? แล้วจะสนุกกับการทำธุรกิจมากขึ้นแน่นอน และร้านค้าออนไลน์ก็จะไม่ใช่แค่ธุรกิจอีกต่อไป อีกอย่างหากไม่อยากลงทุนมาก ก็ลองหาคู่ค้าที่เป็นร้านประดับยนต์ดู จากนั้นก็โพสต์สินค้าขายในเฟสและโซเชียล เมื่อมีลูกค้าสั่งซื้อก็แค่ไปซื้อของจากทางร้าน โดยวิธีนี้ไม่ต้องสต๊อกสินค้าให้เหนื่อย


7. สินค้าเฟอร์นิเจอร์และอุปกรณ์ภายในบ้าน
ในเว็บไซต์อีเมิร์ซนั้นพบว่ามีสินค้าเฟอร์นิเจอร์และของตกแต่งบ้านที่ขายดีและน่าสนใจสำหรับพ่อค้าแม่ค้าที่คิดจะเปิดร้านออนไลน์เช่นกัน คือ หน้ากากอนามัย ของใช้ในบ้าน และของใช้ในครัวเรือน ซึ่งจากการศึกษาของไพรซ์ซ่า เว็บอีคอมเมิร์ซในไทยก็พบว่า สินค้าประเภทนี้เป็นสินค้ายอดนิยมที่มียอดขายมากถึง 14% จากสินค้าทั้งหมด ดังนั้นหากจะเริ่มต้นขายของออนไลน์ด้วยเฟอร์นิเจอร์และอุปกรณ์ภายในบ้านก็คงจะไม่เสียหายอะไร


8. ของเล่นเด็ก
สำหรับแม่บ้านแล้ว พวกเขาต้องใช้เวลาส่วนใหญ่อยู่บ้านคอยดูแลลูก มักไม่ค่อยมีเวลาออกไปเดินช้อปปิ้งหรือซื้อของใช้เท่าไหร่ ดังนั้นร้านค้าออนไลน์จึงถือว่าเป็นทางออกที่ดีที่สุดสำหรับแม่บ้านทั้งหลาย และถ้าจะขายของออนไลน์อย่างของเล่นเด็ก ตุ๊กตา หรือสินค้าแม่และเด็ก ก็นับว่าเป็นไอเดียที่เข้าท่าเลยแหละ แถมข้อดีของสินค้าประเภทนี้ยังดีตรงที่ไม่มีวันหมดอายุและไม่ต้องห่วงเรื่องตามเทรนด์หรือเทคโนโลยีอีกด้วย แค่ต้องบริหารจัดการสต๊อกให้ดีก็เท่านั้นเอง